ที่ผมได้มาจาก พบจิตแพทย์ครั้งล่าสุด เขาให้ยาตัวใหม่2ตัวนี้คือ เป็น ยาอะไร เเละรักษาอะไรเเละ ผลข้างเคียงของยา 1.ARTANE TAB 2 MG [BENZHEXOL GPO] รับประทาน ครั้งละ 2 เม็ด วันละ 1 ครั้ง ก่อนนอน 2.PROPRANOLOL TAB 10 MG รับประทาน ครั้งละ 1 เม็ด วันละ 2 ครั้ง หลังอาหาร เช้า เย็น “ยาลดความดันโลหิต,เเก้ใจสั่น”
สวัสดีค่ะ ยา ARTANE หรือชื่อสามัญว่า Trihexyphenidyl (ไตรเฮกซีเฟนิดิล) เป็นยาสำหรับรักษาโรคพาร์กินสัน อาการผิดปกติของระบบประสาทที่ทำให้เกิดปัญหาด้านการเคลื่อนไหว รักษาอาการข้างเคียงที่เกิดจากการใช้ยาบางชนิด โดยควรใช้ภายใต้การดูแลของแพทย์เท่านั้น ผลข้างเคียงที่อาจพบจากยาได้เช่น มองเห็นไม่ชัด ปวดศีรษะ เวียนศีรษะ ท้องไส้ปั่นป่วน อาเจียน ท้องผูก ปากแห้ง ง่วงซึม กระวนกระวาย และตื่นเต้นได้ง่าย โดยหากอาการดังกล่าวไม่หายไปหรือรบกวนการใช้ชีวิตมาก ควรกลับไปพบแพทย์ที่ดูแลส่วนยา PROPRANOL เป็นยาที่ลดอัตรการเต้นของหัวใจ ที่นำมาใช้รักษาความดันโลหิตสูง อาการเจ็บหน้าอก อาการสั่น ภาวะหัวใจเต้นผิดจังหวะ และใช้รักษาภาวะที่เกี่ยวกับหัวใจและระบบไหลเวียนโลหิตอื่น ๆ สามารถใช้รักษาโรคทางจิตเวชบางชนิดที่ทำให้หัวใจเต้นเร็วผิดปกติได้ ผลข้างเคียงจากการใช้ยาโพรพราโนลอลที่พบได้บ่อย เช่น รู้สึกคลื่นไส้ อาเจียน ท้องผูก ท้องเสีย ปวดท้อง ความต้องการทางเพศลดลง เสื่อมสมรรถภาพทางเพศ นอนไม่หลับ หรืออ่อนเพลีย หรือมีจังหวะของหัวใจเต้นช้าหรือไม่สม่ำเสมอ รู้สึกหวิว คล้ายจะหมดสติ หากมีอาการเหล่านี้ที่เป็นมาก ควรกลับไปพบแพทย์ที่ดูแลเช่นกัน